Käyttäjätietolähde-välilehti

Tämän välilehden vaihtoehdoilla voit lisätä, poistaa ja määrittää käyttäjätietolähteinä käytettäviä tietolähteitä. Tietolähteet ovat tietokonekohtaisia, ja niitä voi käyttää vain nykyinen käyttäjä.

Vaihtoehto:	Kuvaus:
Käyttäjä- tietolähteet- luettelo	Käyttäjätietolähteiden luettelo, joka sisältää kunkin tietolähteen nimen ja siihen liittyvän ohjaimen. Tietolähteen kaksoisnapsauttaminen tuo näyttöön ohjainkohtaisen tietolähteen asetusten valintaikkunan.
Määritä	Tuo näyttöön ohjainkohtaisen tietolähteen asetusten valintaikkunan, jossa voit muuttaa aiemmin luodun käyttäjätietolähteen kokoonpanoa. Ennen Määritä-painikkeen valitsemista sinun on valittava käyttäjätietolähteen nimi luettelosta.
Lisää	Lisää uuden käyttäjätietolähteen. Kun valitset Lisää-painikkeen, näyttöön tulee ohjainluettelon sisältävä Luo uusi tietolähde -valintaikkuna. Valitse ohjain, jolle haluat luoda käyttäjätietolähteen. Valitsemalla Valmis-painikkeen saat näyttöön ohjainkohtaisen asetusten valintaikkunan.
Poista	Poistaa aiemmin luodun käyttäjätietolähteen. Ennen Poista-painikkeen valitsemista sinun on valittava poistettava käyttäjätietolähde luettelosta.
OK	Sulkee Järjestelmänvalvoja-valintaikkunan. Käyttäjätietolähteet-luettelon muutoksia ei tarvitse hyväksyä OK-painikkeella. Muutokset tulevat hyväksytyiksi, kun valitset OK-painikkeen tietolähteen asetusten valintaikkunassa.
Peruuta	Sulkee Järjestelmänvalvoja-valintaikkunan. Käyttäjätietolähteet-luetteloon tehdyt muutokset eivät peruunnu, jos valitset Peruuta.
Ohje	Tuo näyttöön tämän ohjenäytön.


Järjestelmätietolähde-välilehti

Tämän välilehden vaihtoehdoilla voit lisätä, poistaa ja määrittää järjestelmätietolähteinä käytettäviä tietolähteitä. Tietolähteet ovat tietokonekohtaisia, eivät käyttäjäkohtaisia. Järjestelmä tai kuka tahansa käyttäjä, jolla on tarvittavat käyttöoikeudet, voi käyttää järjestelmätietolähteenä käytettävää tietolähdettä.

Vaihtoehto:	Kuvaus:
Järjestelmä- tietolähteet- luettelo	Järjestelmälähteiden luettelo, joka sisältää kunkin tietolähteen nimen ja siihen liitetyn ohjaimen. Tietolähteen kaksoisnapsauttaminen tuo näyttöön ohjainkohtaisen tietolähteen asetusten valintaikkunan.
Määritä	Tuo näyttöön ohjainkohtaisen tietolähteen asetusten valintaikkunan, jossa voit muuttaa aiemmin luodun järjestelmätietolähteen kokoonpanoa. Ennen Määritä-painikkeen valitsemista sinun on valittava järjestelmätietolähteen nimi luettelosta.
Lisää	Lisää uuden järjestelmälähteen. Kun valitset Lisää-painikkeen, näyttöön tulee ohjainluettelon sisältävä Luo uusi tietolähde -valintaikkuna. Valitse ohjain, jolle haluat luoda järjestelmälähteen. Valitsemalla Valmis-painikkeen saat näyttöön ohjainkohtaisen asetusten valintaikkunan.
Poista	Poistaa aiemmin luodun järjestelmätietolähteen. Ennen Poista-painikkeen valitsemista sinun on valittava poistettava järjestelmätietolähde luettelosta.
OK	Sulkee Järjestelmänvalvoja-valintaikkunan. Järjestelmätietolähteet-luettelon muutoksia ei tarvitse hyväksyä OK-painikkeella. Muutokset tulevat hyväksytyiksi, kun valitset OK-painikkeen tietolähteen asetusten valintaikkunassa.
Peruuta	Sulkee Järjestelmänvalvoja-valintaikkunan. Järjestelmätietolähteet-luetteloon tehdyt muutokset eivät peruunnu, jos valitset Peruuta.
Ohje	Tuo näyttöön tämän ohjenäytön.


Tiedostotietolähde-välilehti

Tämän välilehden vaihtoehdoilla voit lisätä, poistaa ja määrittää tiedostotietolähteinä käytettäviä tietolähteitä. Nämä ovat tiedostopohjaisia tietolähteitä, jotka ovat kaikkien samaa ohjainta käyttävien käyttäjien käytössä, joten ne antavat käyttäjille mahdollisuuden tietokannan käyttöön. Nämä tietolähteet eivät ole käyttäjä- eivätkä tietokonekohtaisia.

Vaihtoehto:	Kuvaus:
Tiedosto- tietolähteet- luettelo	Näyttää kaikki tiedostotietolähteet ja Kohde-ruudussa näkyvän kansion alikansiot. Tietolähteen kaksoisnapsauttaminen tuo näyttöön ohjainkohtaisen tietolähteen asetusten valintaikkunan.
Lisää	Lisää uuden tiedostolähteen. Kun valitset Lisää-painikkeen, näyttöön tulee ohjainluettelon sisältävä Luo uusi tietolähde -valintaikkuna. Valitse ohjain, jolle haluat luoda tiedostolähteen. Valitsemalla Seuraava-painikkeen voit määrittää tiedostotietolähteen avainsanat.
Poista	Poistaa aiemmin luodun tiedostotietolähteen. Ennen Poista-painikkeen valitsemista sinun on valittava poistettava tiedostotietolähde luettelosta.
Määritä	Tuo näyttöön ohjainkohtaisen tietolähteen asetusten valintaikkunan, jossa voit muuttaa aiemmin luodun tiedostotietolähteen kokoonpanoa. Ennen Määritä-painikkeen valitsemista sinun on valittava tiedostotietolähteen nimi luettelosta.
Määritä kansio	Määrittää näytössä olevan kansion oletuskansioksi, jonka ohjelma tuo näyttöön ODBC-hallintaohjelman suorituksen yhteydessä.
Kohde	Näyttää nykyisen kansion, jonka alikansiot ja tiedostotietolähteet näkyvät alla olevassa ikkunassa. Muokkausruudun oikealla puolella olevaa alanuolta napsauttamalla saat näyttöön kansion koko polun. ODBC-hallintaohjelman suorituksen yhteydessä näyttöön tuleva oletuskansio on määritetty järjestelmätiedoissa, mutta voit muuttaa sitä Määritä kansio -painikkeella.
Ylös	Muuttaa Kohde-ruudussa näkyväksi kansioksi nykyistä kansiota ylemmällä tasolla olevan kansion.
OK	Sulkee Järjestelmänvalvoja-valintaikkunan. Tiedostotietolähteet-luettelon muutoksia ei tarvitse hyväksyä OK-painikkeella. Muutokset tulevat hyväksytyiksi, kun valitset OK-painikkeen tietolähteen asetusten valintaikkunassa.
Peruuta	Sulkee Järjestelmänvalvoja-valintaikkunan. Tiedostotietolähteet-luetteloon tehdyt muutokset eivät peruunnu, jos valitset Peruuta.
Ohje	Tuo näyttöön tämän ohjenäytön.


ODBC-ohjaimet-välilehti

Tässä välilehdessä on tietoja asennetuista ODBC-ohjaimista. ODBC-ohjaimet-luettelossa on mainittu kaikki tietokoneeseen asennetut ohjaimet.

Vaihtoehto:	Kuvaus:
ODBC- ohjaimet- luettelo	Kunkin järjestelmään asennetun ODBC-ohjaimen nimi, versio, valmistaja, tiedostonimi ja tiedoston luontipäivämäärä.
OK	Sulkee Järjestelmänvalvoja-valintaikkunan.
Peruuta	Sulkee Järjestelmänvalvoja-valintaikkunan.
Ohje	Tuo näyttöön tämän ohjenäytön.
Tässä valintaikkunassa ei ole enää Lisää- ja Poista-painikkeita ohjainten lisäämistä ja poistamista varten. ODBC-ohjaimia lisätään ja poistetaan niiden asennusohjelmien avulla.


Jäljitys-välilehti

Tämän välilehden vaihtoehdoilla voit määrittää, kuinka ODBC-ohjaintenhallinta jäljittää ODBC-funktioiden kutsuja. Ohjaintenhallinta voi jäljittää kutsuja jatkuvasti tai vain yhden yhteyden aikana. Jäljitys voi olla dynaamista, tai siinä voidaan käyttää mukautettua jäljityksen dll-tiedostoa.

Vaihtoehto:	Kuvaus:
Aloita jäljitys	Ottaa käyttöön dynaamisen jäljityksen, joka on käytössä niin kauan kuin ODBC-hallinta-valintaikkuna on näytössä. Dynaaminen jäljitys voidaan ottaa käyttöön, vaikkei yhteyttä olisi muodostettukaan. Kun olet valinnut Aloita jäljitys -painikkeen, sen nimeksi tulee Lopeta jäljitys. Dynaaminen jäljitys on käytössä niin kauan kuin valitset Lopeta jäljitys -painikkeen.
Käynnistä Visual Studio Analyzer	Ottaa käyttöön Visual Studio Analyzer -tapahtumien jäljityksen. Kun olet valinnut Käynnistä Visual Studio Analyzer -painikkeen, sen nimeksi tulee Lopeta Visual Studio Analyzer, joka poistaa Visual Studio Analyzer -tapahtumien jäljityksen käytöstä. Visual Studio Analyzer -jäljitys pysyy käytössä, kunnes valitset Lopeta Visual Studio Analyzer -painikkeen.
Lokitiedoston polku	Näyttää jäljitystietojen tallennustiedoston polun ja tiedostonimen. Ohjelma hakee oletuspolun ja -nimen (sql.log) järjestelmätiedoista. Voit määrittää uuden tiedoston joko kirjoittamalla uuden polun ja tiedostonimen tai valitsemalla Selaa-painikkeen ja valitsemalla haluamasi kansion ja tiedoston.
Selaa	Tuo näyttöön tietokoneen kansiorakenteen, jossa voit valita lokitiedostolle haluamasi kansion ja tiedostonimen.
Käyttäjän määrittämä DLL	Mahdollistaa mukautetun dll-tiedoston käyttämisen jäljityksessä Odbctrac.dll-tiedoston sijasta. Data Access SDK:n mukana toimitettava Odbctrac.dll-tiedosto voidaan korvata käyttäjän valitsemalla mukautetulla dll-tiedostolla. Voit kirjoittaa mukautetun dll-tiedoston polun ja nimen tai valita Määritä DLL -painikkeen, jolloin voit valita tiedoston selaamalla kansiorakennetta.
Määritä DLL	Tuo näyttöön kansiorakenteen, josta voit valita mukautetun dll-tiedoston jäljitystä varten. Kun valitset dll-tiedoston, sen polku ja tiedostonimi näkyvät Käyttäjän määrittämä DLL -muokkausruudussa.
OK	Hyväksyy jäljitysasetuksiin tehdyt muutokset ja sulkee Järjestelmänvalvoja-valintaikkunan.
Peruuta	Sulkee Järjestelmänvalvoja-valintaikkunan tallentamatta muutoksia.
Käytä	Hyväksyy jäljitysasetuksiin tehdyt muutokset, mutta ei sulje Järjestelmänvalvoja-valintaikkunaa. Käytä-painike näkyy himmennettynä, jos muutoksia ei ole tehty.
Ohje	Tuo näyttöön tämän ohjenäytön.


Käyttäjätietolähteet-luettelo

Tämä luettelo sisältää kaikki käyttäjätietolähteet, kunkin tietolähteen nimen ja siihen liitetty ohjaimen. Saat ohjainkohtaisen tietolähteiden asetusten valintaikkunan näyttöön kaksoisnapsauttamalla käyttäjätietolähdettä.


Määritä

Tämä painike tuo näyttöön ohjainkohtaisen tietolähteiden asetusten valintaikkunan, jossa voit muuttaa aiemmin luodun käyttäjätietolähteen kokoonpanoa. Ennen tämän painikkeen valitsemista sinun on valittava käyttäjätietolähteen nimi luettelosta.


Lisää

Tämä painike lisää uuden käyttäjätietolähteen. Näyttöön tulee ohjainluettelon sisältävä Luo uusi tietolähde -valintaikkuna. Valitse ohjain, jolle haluat luoda käyttäjätietolähteen. Valitsemalla Valmis-painikkeen saat näyttöön ohjainkohtaisen asetusten valintaikkunan.


Poista

Tämä painike poistaa aiemmin luodun käyttäjätietolähteen. Ennen Poista-painikkeen valitsemista sinun on valittava poistettava käyttäjätietolähde luettelosta.


OK

Tämä painike sulkee Järjestelmänvalvoja-valintaikkunan. Käyttäjätietolähteet-luettelon muutoksia ei tarvitse hyväksyä OK-painikkeella. Muutokset tulevat hyväksytyiksi, kun valitset OK-painikkeen tietolähteen asetusten valintaikkunassa.


Peruuta

Tämä painike sulkee Järjestelmänvalvoja-valintaikkunan. Tietolähdeluetteloon tehdyt muutokset eivät peruunnu, jos valitset Peruuta


Ohje

Tämä painike tuo näyttöön tämän ohjenäytön.


Järjestelmätietolähteiden luettelo

Tämä luettelo sisältää kunkin järjestelmätietolähteen nimen ja siihen liitetyn ohjaimen. Tietolähteen kaksoisnapsauttaminen tuo näyttöön ohjainkohtaisen tietolähteen asetusten valintaikkunan.


Määritä

Tämä painike tuo näyttöön ohjainkohtaisen tietolähteen asetusten valintaikkunan, jossa voit muuttaa aiemmin luodun järjestelmätietolähteen kokoonpanoa. Ennen Määritä-painikkeen valitsemista sinun on valittava järjestelmätietolähteen nimi luettelosta.


Lisää

Tämä painike lisää uuden järjestelmälähteen. Näyttöön tulee ohjainluettelon sisältävä Luo uusi tietolähde -valintaikkuna. Valitse ohjain, jolle haluat luoda järjestelmälähteen. Valitsemalla Valmis-painikkeen saat näyttöön ohjainkohtaisen asetusten valintaikkunan.


Poista

Tämä painike poistaa aiemmin luodun järjestelmätietolähteen. Ennen tämän painikkeen valitsemista sinun on valittava poistettavan järjestelmätietolähteen nimi luettelosta.


Tiedostotietolähteet-luettelo

Tämä luettelo sisältää kaikki tiedostotietolähteet ja Kohde-ruudussa näkyvän kansion alikansiot. Tietolähteen kaksoisnapsauttaminen tuo näyttöön ohjainkohtaisen tietolähteen asetusten valintaikkunan.


Määritä

Tämä painike tuo näyttöön ohjainkohtaisen tietolähteen asetusten valintaikkunan, jossa voit muuttaa aiemmin luodun tiedostotietolähteen kokoonpanoa. Ennen Määritä-painikkeen valitsemista sinun on valittava tiedostotietolähteen nimi luettelosta.


Lisää

Tämä painike lisää uuden tiedostolähteen. Näyttöön tulee ohjainluettelon sisältävä Luo uusi tietolähde -valintaikkuna. Valitse ohjain, jolle haluat luoda tiedostolähteen. Valitsemalla Seuraava-painikkeen voit määrittää tiedostotietolähteen avainsanat.


Poista

Tämä painike poistaa aiemmin luodun tiedostotietolähteen. Ennen Poista-painikkeen valitsemista sinun on valittava poistettava tiedostotietolähde luettelosta.


Määritä kansio

Tämä painike määrittää näytössä olevan kansion oletuskansioksi, jonka ohjelma tuo näyttöön ODBC-hallintaohjelman suorituksen yhteydessä.


Kohde

Tässä ruudussa näkyy nykyinen kansio, jonka alikansiot ja tiedostotietolähteet näkyvät alla olevassa ikkunassa. Ruudussa on oletusarvoisesti järjestelmätiedoissa määritetty oletuskansio.


Ylös

Tämä painike muuttaa Kohde-ruudussa näkyväksi kansioksi nykyistä kansiota ylemmällä tasolla olevan kansion.


Kansio

Tähän muokkausruutuun voit kirjoittaa sen kansion polun, jonka sisällön haluat näkyviin. Voit kirjoittaa koko polun tai suhteellisen polun nykyisestä kansiosta lähtien.


ODBC-ohjaimet-luettelo/Yhteysvarannon aikakatkaisu

Kunkin järjestelmään asennetun ODBC-ohjaimen kohdalla luettelossa on mainittu sen yhteysvarannon aikakatkaisuasetus. Voit määrittää aikakatkaisuasetuksen kaksoisnapsauttamalla ODBC-ohjaimen nimeä.


ODBC-ohjaimet-luettelo

Tämä luettelo sisältää kunkin järjestelmään asennetun ODBC-ohjaimen nimen, version, valmistajan ja valmistuspäivämäärän.


Aloita jäljitys

Tämä painike ottaa käyttöön dynaamisen jäljityksen, joka on käytössä niin kauan kuin ODBC-hallinta-valintaikkuna on näytössä. Dynaaminen jäljitys voidaan ottaa käyttöön, vaikkei yhteyttä olisi muodostettukaan. Kun olet valinnut Aloita jäljitys -painikkeen, sen nimeksi tulee Lopeta jäljitys. Dynaaminen jäljitys on käytössä niin kauan kuin valitset Lopeta jäljitys -painikkeen tai suljet ODBC-hallinta-valintaikkunan.


Käynnistä Visual Studio Analyzer

Tämä painike ottaa käyttöön Visual Studio Analyzer -tapahtumien jäljityksen. Kun olet valinnut Käynnistä Visual Studio Analyzer -painikkeen, sen nimeksi tulee Lopeta Visual Studio Analyzer. Visual Studio Analyzer -jäljitys pysyy käytössä, kunnes valitset Lopeta Visual Studio Analyzer -painikkeen.


Lokitiedoston polku

Voit muuttaa lokitiedoston polkua ja tiedostonimeä kirjoittamalla haluamasi nimen Lokitiedoston polku -muokkausruutuun. Tässä ruudussa on sen tiedoston nimi ja polku, johon ohjelma tallentaa jäljitystiedot. Ohjelma hakee oletuspolun ja -nimen (Sql.log) järjestelmätiedoista. Voit määrittää uuden tiedoston joko kirjoittamalla polun ja tiedostonimen tai valitsemalla Selaa-painikkeeen ja valitsemalla haluamasi kansion ja tiedoston.


Selaa

Tämä painike tuo näyttöön tietokoneen kansiorakenteen, jossa voit valita lokitiedostolle haluamasi kansion ja tiedostonimen.


Käyttäjän määrittämä DLL

Jos haluat käyttää jäljityksessä Odbctrac.dll-tiedoston sijasta jotakin muuta dll-tiedostoa, kirjoita tiedoston polku ja tiedostonimi tähän muokkausruutuun. Data Access SDK:n mukana toimitettava Odbctrac.dll-tiedosto voidaan korvata käyttäjän valitsemalla mukautetulla dll-tiedostolla. Voit kirjoittaa mukautetun dll-tiedoston polun ja nimen tai valita Määritä DLL -painikkeen, jolloin voit valita tiedoston selaamalla kansiorakennetta.


Määritä DLL

Tämä painike tuo näyttöön kansiorakenteen, josta voit valita mukautetun dll-tiedoston jäljitystä varten. Kun valitset dll-tiedoston, sen polku ja tiedostonimi näkyvät Käyttäjän määrittämä DLL -muokkausruudussa.


OK

Tämä painike hyväksyy jäljitysasetuksiin tehdyt muutokset ja sulkee Järjestelmänvalvoja-valintaikkunan.


Peruuta

Tämä painike sulkee Järjestelmänvalvoja-valintaikkunan tallentamatta muutoksia.


Käytä

Tämä painike hyväksyy jäljitysasetuksiin tehdyt muutokset, mutta ei sulje Järjestelmänvalvoja-valintaikkunaa. Käytä-painike näkyy himmennettynä, jos muutoksia ei ole tehty.


Tiedostotietolähde-välilehti

Tämän välilehden vaihtoehdoilla voit muodostaa yhteyden tiedostotietolähteitä käyttävään tietolähteeseen. Nämä ovat tiedostopohjaisia tietolähteitä, jotka ovat kaikkien samaa ohjainta käyttävien käyttäjien käytössä, joten ne antavat käyttäjille mahdollisuuden tietokannan käyttöön. Nämä tietolähteet eivät ole käyttäjä- eivätkä tietokonekohtaisia.

Vaihtoehto:	Kuvaus:
Tiedosto- tietolähteet- luettelo	Näyttää kaikki tiedostotietolähteet ja Kohde-ruudussa näkyvän kansion alikansiot. Tietolähteen kaksoisnapsauttaminen muodostaa yhteyden tietolähteeseen.
Kohde	Näyttää nykyisen kansion, jonka alikansiot ja tiedostotietolähteet näkyvät alla olevassa ikkunassa. Muokkausruudun oikealla puolella olevaa alanuolta napsauttamalla saat näyttöön kansion koko polun.
Ylös	Muuttaa Kohde-ruudussa näkyväksi kansioksi nykyistä kansiota ylemmällä tasolla olevan kansion.
Tieto- lähteen nimi	Ruudussa näkyy Tiedostotietolähteet-luettelosta valitun tiedostotietolähteen nimi. Voit myös kirjoittaa ruutuun uuden tiedostotietolähteen nimen.
Uusi	Lisää uuden tiedostotietolähteen. Tämän painikkeen valitseminen tuo näyttöön Luo uusi tietolähde -valintaikkunan. Valitse ohjain, jolle haluat luoda uuden tiedostotietolähteen. Valitsemalla Seuraava-painikkeen voit määrittää tiedostotietolähteen avainsanat.
OK	Sulkee Järjestelmänvalvoja-valintaikkunan ja muodostaa yhteyden luettelossa valittuna olevaan tai Tietolähteen nimi -ruudussa näkyvään tiedostotietolähteeseen.  Tiedostotietolähteet-luettelon muutoksia ei tarvitse hyväksyä OK-painikkeella. Muutokset tulevat hyväksytyiksi, kun valitset OK-painikkeen tietolähteen asetusten valintaikkunassa.
Peruuta	Sulkee Järjestelmänvalvoja-valintaikkunan muodostamatta yhteyttä tiedostotietolähteeseen. Tiedostotietolähteet-luetteloon tehdyt muutokset eivät peruunnu, jos valitset Peruuta.
Ohje	Tuo näyttöön tämän ohjenäytön.


Konetietolähde-välilehti

Tämän välilehden vaihtoehdoilla voit muodostaa yhteyden käyttäjätietolähdettä tai järjestelmätietolähdettä käyttävään tietolähteeseen. Konetietolähteet ovat tietokonekohtaisia, eikä niitä voi jakaa yhteiskäyttöön. Käyttäjätietolähteitä voi käyttää vain tietty tietokoneen käyttäjä. Järjestelmätietolähteitä voivat käyttää kaikki tietokoneen käyttäjät tai järjestelmäpalvelut.

Vaihtoehto:	Kuvaus:
Konetieto- lähteet- luettelo	Luettelo käyttäjä- ja järjestelmätietolähteistä sekä niiden nimistä ja tyypeistä. Tietolähteen kaksoisnapsauttaminen muodostaa yhteyden tietolähteeseen.
Uusi	Lisää uuden konetietolähteen. Tämän painikkeen valitseminen tuo näyttöön ohjainluettelon sisältävän Luo uusi tietolähde -valintaikkunan. Valitse ohjain, jolle haluat lisätä käyttäjä- tai järjestelmätiedostotietolähteen. Valitsemalla Seuraava-painikkeen voit tarkistaa, että tietolähteen avainsanat ovat oikeat.
OK	Sulkee Järjestelmänvalvoja-valintaikkunan ja muodostaa yhteyden luettelossa valittuna olevaan tiedostotietolähteeseen.  Konetietolähteet-luettelon muutoksia ei tarvitse hyväksyä OK-painikkeella. Muutokset tulevat hyväksytyiksi, kun valitset OK-painikkeen tietolähteen asetusten valintaikkunassa.
Peruuta	Sulkee Järjestelmänvalvoja-valintaikkunan muodostamatta yhteyttä tiedostotietolähteeseen. Konetietolähteet-luetteloon tehdyt muutokset eivät peruunnu, jos valitset Peruuta.
Ohje	Tuo näyttöön tämän ohjenäytön.


Tiedostotietolähteet-luettelo

Tämä luettelo sisältää kaikki tiedostotietolähteet ja Kohde-ruudussa näkyvän kansion alikansiot. Tietolähteen kaksoisnapsauttaminen muodostaa yhteyden tietolähteeseen.


Kohde

Tässä ruudussa näkyy nykyinen kansio, jonka alikansiot ja tiedostotietolähteet näkyvät alla olevassa ikkunassa. Muokkausruudun oikealla puolella olevaa alanuolta napsauttamalla saat näyttöön koko kansiorakenteen.


Ylös

Tämä painike muuttaa Kohde-ruudussa näkyväksi kansioksi nykyistä kansiota ylemmällä tasolla olevan kansion.


Tietolähteen nimi

Ruudussa näkyy Tiedostotietolähteet-luettelosta valitun tiedostotietolähteen nimi. Voit myös kirjoittaa ruutuun uuden tiedostotietolähteen nimen.


Yhdistä

Muodostaa yhteyden tiedostotietolähteeseen, joka on valittuna luettelossa tai kirjoitettu Tietolähteen nimi -muokkausruutuun.


Uusi

Lisää uuden tiedostotietolähteen. Tämän painikkeen valitseminen tuo näyttöön ohjainluettelon sisältävän Luo uusi tietolähde -valintaikkunan. Valitse ohjain, jolle haluat luoda uuden tiedostotietolähteen. Valitsemalla Seuraava-painikkeen voit määrittää tiedostotietolähteen avainsanat.


OK

Sulkee Järjestelmänvalvoja-valintaikkunan ja muodostaa yhteyden luettelossa valittuna olevaan tai Tietolähteen nimi -ruudussa näkyvään tiedostotietolähteeseen.

Tiedostotietolähteet-luettelon muutoksia ei tarvitse hyväksyä OK-painikkeella. Muutokset tulevat hyväksytyiksi, kun valitset OK-painikkeen tietolähteen asetusten valintaikkunassa.


Peruuta

Sulkee Järjestelmänvalvoja-valintaikkunan muodostamatta yhteyttä tiedostotietolähteeseen. Konetietolähteet-luetteloon tehdyt muutokset eivät peruunnu, jos valitset Peruuta.


Konetietolähteet-luettelo

Luettelo käyttäjä- ja järjestelmätietolähteistä ja niiden nimistä ja tyypeistä. Tietolähteen kaksoisnapsauttaminen muodostaa yhteyden tietolähteeseen.


Uusi

Lisää uuden konetietolähteen. Tämän painikkeen valinta tuo näyttöön ohjainluettelon sisältävän Luo uusi tietolähde -valintaikkunan. Valitse ohjain, jolle haluat lisätä käyttäjä- tai järjestelmätiedostotietolähteen. Valitsemalla Seuraava-painikkeen voit tarkistaa, että tietolähteen avainsanat ovat oikeat.


OK

Sulkee Järjestelmänvalvoja-valintaikkunan ja muodostaa yhteyden luettelossa valittuna olevaan tiedostotietolähteeseen.

Konetietolähteet-luettelon muutoksia ei tarvitse hyväksyä OK-painikkeella. Muutokset tulevat hyväksytyiksi, kun valitset OK-painikkeen tietolähteen asetusten valintaikkunassa.


Peruuta

Sulkee Järjestelmänvalvoja-valintaikkunan muodostamatta yhteyttä tiedostotietolähteeseen. Konetietolähteet-luetteloon tehdyt muutokset eivät peruunnu, jos valitset Peruuta.


Yhteysvaranto-välilehti

Tämän välilehden vaihtoehdoilla voit muuttaa valitun ohjaimen yhteyden odotusaikaa ja aikakatkaisua yhteysvarantoa käytettäessä. Voit myös ottaa käyttöön ja poistaa käytöstä suorituskyvyn valvontatoiminnon, joka rekisteröi yhteyden tilastotietoja.

Vaihtoehto:	Kuvaus:
ODBC- ohjaimet- luettelo	Kunkin järjestelmään asennetun ODBC-ohjaimen nimi, versio, valmistaja, tiedostonimi ja tiedoston luontipäivämäärä.
Valitun ohjaimen varannon aikakatkaisu	Määrittää valitun kirjoittimen yhteysvarannon aikakatkaisun sekunteina. Voit muuttaa yhteysvarannon määritteitä kaksoisnapsauttamalla ohjaimen nimeä.
Ota käyttöön	Ottaa käyttöön suorituskyvyn valvonnan.
Poista käytöstä	Poistaa käytöstä suorituskyvyn valvonnan.
Odotusaika	Kun ODBC-ohjaintenhallinta havaitsee tietokantapalvelimen olevan poissa käytöstä, se odottaa tietyn ajan ennen kuin yrittää muodostaa yhteyden uudelleen. Voit muuttaa odotusaikaa määrittämällä Odotusaika-arvon sekunteina. Määritettävä arvo saa olla enintään kuuden merkin pituinen.
Ohje	Tuo näyttöön tämän ohjenäytön.


Yhteysvarannon aikakatkaisu

Määrittää valitun ohjaimen aikakatkaisujakson sekunteina. Arvon on oltava numeerinen.


Ota PerfMon käyttöön

Ottaa käyttöön yhteyden suorituskyvyn valvontatoiminnon.


Poista PerfMon käytöstä

Poistaa käytöstä yhteyden suorituskyvyn valvontatoiminnon.


Odotusaika

Määrittää yhteyden odotusajan sekunteina.


OK

Sulkee Järjestelmänvalvoja-valintaikkunan ja aktivoi mahdolliset yhteysvarannon asetukset.


Peruuta

Sulkee Järjestelmänvalvoja-valintaikkunan aktivoimatta käyttäjän tekemiä asetuksia.


Tietoja-välilehti

Tässä välilehdessä on tietoja ODBC:n ydinkomponenteista, joihin kuuluu Ohjaintenhallinta, kohdistinkirjasto, asennusohjelman dll-tiedosto ja mahdollisia muita ydinkomponenttitiedostoja.

Vaihtoehto:	Kuvaus:
Ydinkompo- nentit-luettelo	Kunkin ODBC-ydinkomponentin kuvaus, versio, tiedostonimi ja sijainti.
OK	Sulkee Järjestelmänvalvoja-valintaikkunan.
Peruuta	Sulkee Järjestelmänvalvoja-valintaikkunan.
Ohje	Tuo näyttöön tämän ohjenäytön.


Sanasto

A

ANSI   American National Standards Institute. ODBC-API perustuu ANSI-standardiin.

APD   Sovelluksen parametrikuvaaja (Application Parameter Descriptor).

API   Sovellusliittymä (Application Programming Interface). Rutiinien joukko, jonka avulla sovellus pyytää ja suorittaa alemman tason palveluita. ODBC-API sisältää ODBC-funktioita.

ARD   Sovelluksen rivikuvaaja (Application Row Descriptor).

Asennus-DLL DLL-tiedosto, joka asentaa ODBC-komponentit ja määrittää tietolähteiden kokoonpanon.

Asiakas-palvelin   Tietokannan käyttöstrategia, jossa vähintään yksi asiakassovellus käyttää tietoja palvelimen avulla. Tavallisesti asiakassovelluksissa on käyttöliittymä ja palvelin hoitaa tietokannan käytön.

Automaattinen vahvistustila   Tapahtumasarjojen suoritustila, jossa ohjelma vahvistaa tapahtumasarjat heti niiden suorituksen jälkeen.

Avain   Sarake tai sarakkeet, joiden arvot määrittävät rivin. Katso myös Perusavain ja Viiteavain.

Avainsarja   Joukko avaimia, joita yhdistetty tai avainsarjaan perustuva kohdistin käyttää rivien uudelleenhaussa.

Avainsarjaan perustuva kohdistin   Selattava kohdistin, joka havaitsee päivitetyt ja poistetut rivit avainsarjan avulla.

B

BLOB (Binary large object)   Mikä tahansa binaaritieto, jonka koko ylittää tietyn tavumäärän, esimerkiksi 255 tavua. Tavallisesti paljon suurempi. Yleensä ohjelma lähettää ja hakee suuren tietolähteen monessa osassa. Kutsutaan myös nimellä Long-tietotyyppi.

C

CLI   Katso API.

C-tietotyyppi C-ohjelmointikielen (tässä tapauksessa sovelluksen) muuttujan tietotyyppi.

D

DBMS   Tietokantojen hallintajärjestelmä (Database Management System). Tietokannan tietojen ja käyttäjän välissä oleva ohjelmakerros. DBMS valvoo kaikkea tietokannan käyttöä.

DBMS-pohjainen ohjain   Ohjain, joka käyttää fyysistä tietoa itsenäisen tietokantamoduulin kautta.

DDL   Data Definition Language. DDL-lauseita ovat SQL-lauseet, jotka eivät käsittele vaan määrittävät tietoja, esimerkiksi CREATE TABLE, CREATE INDEX, GRANT ja REVOKE.

DLL, asennus   Katso Ohjaimen asennuksen DLL ja Kääntäjän asennuksen DLL.

Diagnostiikkatietue   Tietue, joka sisältää diagnostiikkatietoja viimeksi kutsutusta, tiettyä kahvaa käyttäneestä funktiosta. Diagnostiikkatietueet liittyvät ympäristö-, yhteys-, lause- ja kuvaajakahvoihin.

DML   Data Manipulation Language. DML-lauseita ovat SQL-lauseet, jotka eivät määritä vaan käsittelevät tietoja, esimerkiksi INSERT, UPDATE, DELETE ja SELECT.

Dynaaminen kohdistin   Vieritettävä kohdistin, joka havaitsee tulosjoukossa päivitetyt, poistetut ja lisätyt rivit.

Dynaaminen SQL   Upotettu SQL-ominaisuus, jossa SQL-lauseet luodaan ja käännetään suorituksen aikana. Katso myös Staattinen SQL.

E

Erotinmerkeillä varustettu tunnus   Lainausmerkkeihin kirjoitettu tunnus, joka voi sisältää erikoismerkkejä tai vastata avainsanoja.

Escape-lause   SQL-lauseeseen kuuluva lause.

I

IEF (Integrity Enhancement Facility)   SQL-kielen osajoukko, jonka tarkoituksena on säilyttää tietokannan yhtenäisyys.

IPD   Implementation Parameter Descriptor.

IPD (Implementation Parameter Descriptor)   Kuvaaja, joka kuvaa SQL-lauseissa käytettävät dynaamiset parametrit sovelluksen määrittämän vuorovaikutuksen jälkeen.

IRD   Implementation Row Descriptor.

IRD (Implementation Row Descriptor) Kuvaaja, joka kuvaa tietorivin ennen sovellusohjelman määrittämää vuorovaikutusta.

ISO/IEC   Kansainvälinen standardointijärjestö (International Standards Organization/International Electrotechnical Commission). ODBC-API perustuu ISO/IEC-kutsutasoliittymään.

J

Joukkofunktio   Katso Koostefunktio.

K

Kahva   Arvo, joka yksilöi jotakin, esimerkiksi tiedoston tai tietorakenteen. Kahvoista on hyötyä vain niitä luovalle ja käyttävälle ohjelmistolle, mutta niitä myös välitetään toisille ohjelmille tietojen yksilöintiä varten. ODBC:ssä on määritelty ympäristö-, yhteys-, lause- ja kuvaajakahvoja.

Kaksivaiheinen vahvistus   Hajautetun tapahtumasarjan vahvistus kahdessa vaiheessa. Ensimmäisessä vaiheessa tapahtumasarjan käsittelytoiminto tarkistaa, että kaikki tapahtumasarjan osat ovat vahvistettavissa. Toisessa osassa tapahtuu kaikkien tapahtumasarjan osien vahvistus. Jos ensimmäisessä vaiheessa käy ilmi, että jotakin tapahtumasarjan osaa ei voi vahvistaa, toista vaihetta ei tapahdu. ODBC ei tue kaksivaiheista vahvistusta.

Kantaluku   Lukujärjestelmän perusluku. Tavallisesti 2 tai 10.

Kenttä   Katso Sarake.

Kohdistin   Ohjelmiston osa, joka palauttaa tietorivejä sovellukselle. Kohdistin on saanut nimensä näytössä vilkkuvasta kohdistimesta. Samoin kuin näytön kohdistin osoittaa käsiteltävän kohdan, myös tulosjoukon kohdistin osoittaa käsiteltävän kohdan tulosjoukossa.

Konetietolähde   Tietolähde, johon liittyvät yhteystiedot tallentuvat järjestelmään (esimerkiksi rekisteriin).

Koostefunktio   Funktio, joka luo monesta arvosta yhden arvon. Käytetään usein GROUP BY- ja HAVING-lauseiden kanssa. Koostefunktioita ovat esimerkiksi AVG, COUNT, MAX, MIN ja SUM. Kutsutaan myös nimellä joukkofunktiot. Katso myös Skalaarifunktiot.

Kuvaaja   Tietorakenne, joka sisältää tietoja sarakkeiden sisällöstä tai dynaamisista parametreista. Kuvaajan fyysistä esitystapaa ei ole määritetty. Sovellukset voivat käsitellä kuvaajaa suoraan vain sen kenttien avulla kutsumalla ODBC-funktioita kuvaajakahvalla.

Kysely   SQL-lause. Tarkoittaa joskus SELECT-lausetta.

Käsky   Kaiken SQL-tiedon säilytyspaikka. Käsky on eri asia kuin SQL-lause.

Käskykahva   Kahva, joka osoittaa käskyn tiedot sisältävään tietorakenteeseen.

Käyttösuunnitelma   Tietokantamoduulin tekemä suunnitelma SQL-lauseen suorittamiseksi. Vastaa suoritettavaa kolmannen sukupolven ohjelmakoodia, esimerkiksi C-kieltä.

Kääntäjän asennuksen DLL   DLL-tiedosto, joka sisältää kääntäjäkohtaiset asennus- ja kokoonpanofunktiot.

Kääntäjän DLL   DLL-tiedosto, jolla käännetään tietoja merkistöstä toiseen.

L

Lainausmerkeissä oleva tunnus   Tunnus, joka on kirjoitettu lainausmerkkeihin, jotta se voi sisältää erikoismerkkejä tai vastata avainsanoja (SQL92-versiossa puhutaan myös erotinmerkeillä varustetusta tunnuksesta).

Lihava kohdistin   Katso Lohkokohdistin.

Liitos   Relaatiotietokannassa tehtävä toiminto, joka linkittää määritettyjen sarakkeiden rivejä kahdessa tai useammassa taulukossa vastaavien arvojen avulla.

Liittymän yhteensopivuustaso   Ohjaimen tukema ODBC 3.7 -liittymän taso. Voi ollaCore, Level 1 tai Level 2.

Literaali   SQL-lauseen todellisen arvon esitys merkkimuodossa.

Lohkokohdistin   Kohdistin, joka pystyy hakemaan kerrallaan enemmän kuin yhden tietorivin.

Long-tietotyyppi   Mikä tahansa binaari- tai merkkitieto, jonka pituus ylittää tietyn rajan, esimerkiksi 255 tavua tai merkkiä. Tavallisesti raja on huomattavasti suurempi. Ohjelma lähettää ja hakee tällaisen tiedon tavallisesti tavallisesti osissa. Kutsutaan myös nimillä BLOB ja CLOB.

Luettelo   Tietokannassa oleva järjestelmätaulukoiden joukko, joka kuvaa tietokannan rakenteen. Kutsutaan myös nimillä malli ja tietohakemisto.

Luettelofunktio   ODBC-funktio, jolla haetaan tietoja tietokannan luettelosta.

Lukitus   Toiminto, jolla tietokantojen hallintajärjestelmä (DBMS) rajoittaa rivien käyttöä monen käyttäjän ympäristössä. DBMS asettaa yleensä riville tai rivin sisältävälle fyysiselle sivulle bitin, joka osoittaa rivin tai sivun olevan lukittu.

M

Malli   Katso Luettelo.

Manuaalinen vahvistustila   Tapahtumasarjojen vahvistustila, jossa tapahtumasarjat on vahvistettava kutsumalla SQLTransact-lausetta.

Metatieto   Tieto, joka kuvailee SQL-lauseen parametria tai tulosjoukon saraketta. Esimerkiksi parametrin tietotyyppi, tavupituus ja tarkkuus.

Moniympäristökäyttö   Sovellusohjelman kyky käyttää eri DBMS-hallintajärjestelmiä samalla koodilla.

Multiple-tier-ohjain   Katso DBMS-pohjainen ohjain.

N

Noutaa   Hakea vähintään yksi tulosjoukon rivi.

NULL-arvo   Tila, jossa erityisesti määritettyä arvoa ei ole olemassa. On muistettava, että NULL-arvo ei ole sama kuin nolla tai tyhjä.

Nykyinen rivi   Rivi, jolla kohdistin on. Paikkakohtaiset toiminnot käsittelevät nykyistä riviä.

Näkymä   Vaihtoehtoinen tapa esittää yhden tai usean taulukon tiedot näytössä. Tavallisesti näkymä luodaan yhden tai usean taulukon sarakkeiden osajoukosta. ODBC:ssä näkymät vastaavat yleensä taulukoita.

O

ODBC   Open Database Connectivity. Vakiorutiinijoukon määrittelevän API-liittymän määritys, jonka avulla sovellus voi käyttää tietolähteen tietoja.

ODBC SDK   ODBC Software Development Kit. Ohjelmatuote, jota käytetään ODBC-sovellusten ja -ohjainten kehityksessä.

ODBC-hallinta   Suoritettava ohjelma, joka kutsuu tietolähteiden kokoonpanossa käytettäviä asennuksen DLL-tiedostoja.

Ohjaimen asennuksen DLL   DLL-tiedosto, joka sisältää ohjainkohtaiset asennus- ja kokoonpanotoiminnot.

Ohjain   Rutiinikirjasto, joka tulkitsee ODBC-API :n funktiot. Ohjaimet ovat DBMS-kohtaisia.

Ohjaintenhallinta   Rutiinikirjasto, joka valvoo sovelluksen ohjainten käyttöä. Ohjaintenhallinta lataa ja vapauttaa ohjaimia sekä välittää ODBC-funktioiden kutsut oikealle ohjaimelle. Toisin sanoen Ohjaintenhallinta muodostaa ja purkaa ohjainyhteyksiä välitettäessä ODBC-funktioiden kutsuja.

Oktetin pituus   Puskurin tai sen sisältämien tietojen pituus oktetteina.

Oktetti   Kahdeksan bittiä eli yksi tavu. Katso myös Tavu.

Omistaja   Taulukon omistaja.

Optimistinen samanaikaisuus   Menetelmä samanaikaisuuden parantamiseksi ilman rivien lukitsemista. Kohdistin tarkistaa ennen rivien päivitystä tai poistoa, ovatko ne muuttuneet edellisestä lukukerrasta. Jos ne ovat, päivitys tai poisto peruuntuu. Katso myös Pessimistinensamanaikaisuus.

P

Paikkakohtainen poistolause SQL-lause, jolla poistetaan nykyinen rivi.

Paikkakohtainen päivityslause SQL-lause, jolla päivitetään nykyisen rivin tiedot.

Paikkakohtainen toiminto   Toiminto, joka vaikuttaa nykyisellä rivillä, esimerkiksi paikkakohtaiset päivitys- tai poistolauseet tai SQLGetData- ja SQLSetPos-funktiot.

Palautuskoodi   ODBC-funktion palauttama koodi.

Palvelintietokanta   Asiakas-palvelinympäristöön suunniteltu tietokantojen hallintajärjestelmä (DBMS). Näissä tietokantojen hallintajärjestelmissä on erillinen tietokantamoduuli, joka tukee laajasti SQL:ää ja tapahtumasarjoja. Niitä käytetään DBMS-pohjaisilla ohjaimilla. Palvelintietokantoja ovat esimerkiksi Oracle, Informix, DB/2 ja Microsoft SQL Server.

Parametri SQL-lauseen muuttuja, joka on merkitty parametrimerkillä tai kysymysmerkillä (?). Parametrit liittyvät sovellusmuuttujiin, ja ohjelma hakee niiden arvot lauseen suorituksen yhteydessä.

Parametrin kuvaaja   Kuvaaja, joka kuvaa SQL-lauseessa käytettävän suorituksenaikaisen parametrin joko ennen sovellusohjelman määrittämää vuorovaikutusta (sovellusparametrin kuvaaja eli APD-kuvaaja) tai sovellusohjelman määrittämän vuorovaikutuksen jälkeen (IPD-kuvaaja).

Parametrin tilataulukko   Taulukko, joka sisältää parametrin tilan SQLExecDirect- tai SQLExecute-käskyn suorituksen jälkeen.

Parametrin toimintataulukko   Taulukko, jonka sisältämillä arvoilla sovellusohjelma voi osoittaa, että vastaava parametri on ohitettava SQLExecDirect- tai SQLExecute-käskyn suorituksessa.

Perusavain   Sarake tai sarakejoukko, joka määrittää yksilöllisesti taulukon rivin.

Peruutus   Tapahtumasarjan muuttamien arvojen palautus alkuperäiseen tilaansa.

Pessimistinen samanaikaisuus   Menetelmä, jossa sarjoitusta käyttämällä rivit lukitaan niin, että muut tapahtumasarjat eivät voi muuttaa niitä. Katso myös Optimistinensamanaikaisuus.

Puskuri   Sovellusmuistin osa, jonka avulla siirretään tietoja sovelluksen ja ohjaimen välillä. Puskureilla on yleensä’ pari: tietopuskuri ja tiedon pituuspuskuri.

R

Rivi   Joukko toisiinsa liittyviä sarakkeita, jotka kuvaavat tiettyä kokonaisuutta. Kutsutaan myös nimellä tietue.

Rivijoukko   Lohkokohdistimen yhdellä noudolla palauttama rivijoukko.

Rivijoukon puskurit   Tulosjoukon sarakkeisiin liittyvät puskurit, joihin ohjelma palauttaa koko rivijoukon tiedot.

Rivikuvaaja   Kuvaaja, joka kuvaa tulosjoukon sarakkeita joko ennen sovelluksen määrittämää vuorovaikutusta (IRD-kuvaaja) tai sovelluksen määrittämän vuorovaikutuksen jälkeen (ARD-kuvaaja).

Rivin tilataulukko   Taulukko, joka sisältää rivin tilan SQLFetch-, SQLFetchScroll- tai SQLSetPos-käskyn kutsun jälkeen.

Rivitoimintotaulukko Taulukko, jonka sisältämillä arvoilla sovellusohjelma voi osoittaa, että vastaava rivi on ohitettava SQLSetPos-toiminnossa.

S

SAG   SQL Access Group. SQL-pohjaisten tietokantojen hallintajärjestelmien alalla toimivien yritysten yhteenliittymä. X/Open-kutsutasoliittymä perustuu alun perin SAG-yritysten yhteistyöhön.

Samanaikaisuus   Monen tapahtumasarjan mahdollisuus käyttää tietoja samanaikaisesti.

Sarake   Rivin yhden tieto-osan paikka. Kutsutaan myös nimellä kenttä.

Sarjoitettavuus   Ominaisuus, jossa kaksi tapahtumasarjaa tuottaa saman tuloksen samanaikaisesti suoritettuna kuin sarjassa eli peräjälkeen suoritettuna. Sarjoitettavien tapahtumasarjojen avulla taataan tietokannan eheys.

Sidonta   Sarakkeen liittäminen tulosjoukkoon tai SQL-lauseen parametriin sovellusmuuttujan avulla.

Sidontasiirtymä   Tietopuskurin sekä pituus- ja osoitinpuskurin osoitteisiin lisättävä arvo, joka koskee kaikkia sidottuja sarake- ja parametritietoja.

Single-tier-ohjain   Katso Tiedostopohjainen ohjain.

Skalaarifunktio   Funktio, joka luo yhdestä arvosta yhden arvon, esimerkiksi merkin kirjainkoon muuttava funktio.

Sovelluksen parametrikuvaaja (APD)   Kuvaaja, joka kuvaa SQL-lauseessa käytettävät dynaamiset parametrit ennen sovellusohjelman kanssa tapahtuvaa vuorovaikutusta.

Sovelluksen rivikuvaaja (ARD) Sarakkeen metadata- ja data-tietoja esittävä kuvaaja, joka kuvaa sovellusohjelman kanssa tapahtuneen vuorovaikutuksen jälkeisen tietorivin.

Sovellus   Suoritettava ohjelma, joka kutsuu ODBC-API:n funktioita.

SQL   Structured Query Language. Ohjelmointikieli, jonka avulla voidaan tehdä relaatiotietokannoissa kyselyitä, päivityksiä ja tiedonhallintaa.

SQL-lause   Täydellinen SQL-kielen lause, joka alkaa avainsanalla ja kuvaa tehtävän toiminnon täysin, esimerkiksi SELECT * FROM Orders. SQL-lause on eri asia kuin käsky.

SQLSTATE   Viisimerkkinen arvo, joka osoittaa tietyn virheen.

SQL-tietotyyppi   Sarakkeen tai parametrin tietotyyppi tietolähteeseen tallennettuna.

SQL-yhteensopivuustaso   Ohjaimen tukema SQL92-kielen yhteensopivuustaso. Taso voi olla Entry, FIPS Transitional, Intermediate tai Full.

Staattinen kohdistin   Vieritettävä kohdistin, joka ei pysty havaitsemaan tulosjoukon päivityksiä, poistoja tai lisäyksiä. Käytetään yleensä kopioitaessa tulosjoukkoja.

Staattinen SQL   Upotettu SQL-toiminto, jossa SQL-lauseet on kirjoitettu suoraan ohjelmakoodiin ja ne käännetään muun ohjelman käännöksen yhteydessä. Katso myös Dynaaminen SQL.

Suorittaa   Toteuttaa SQL-lause.

Suorituksenaikainen parametri   Parametri, jonka tiedot lähetetään SQLExecute- tai SQLExecDirect-lauseen kutsun jälkeen. Nimen mukaisesti tiedot lähetetään SQL-lauseen suorituksen aikana, eikä niitä viedä parametripuskuriin. Long-tyyppinen tieto lähetetään yleensä osissa suorituksen aikana.

Suorituksenaikaisten tietojen sarake Sarake, johon tiedot lähetetään heti SQLSetPos-lauseen kutsun jälkeen. Nimen mukaisesti tiedot lähetetään suorituksen aikana, eikä niitä viedä rivijoukon puskuriin. Long-tyyppinen tieto lähetetään yleensä osissa suorituksen aikana.

T

Tallennettu toimintosarja   Katso Toimintosarja.

Tapahtumasarja   Työskentelyn perusyksikkö. Tapahtumasarjan on toteuduttava kokonaan. Jos jokin sen osa epäonnistuu, koko tapahtumasarja epäonnistuu.

Tapahtumasarjan eristäminen   Yhden tapahtumasarjan eristäminen muiden tapahtumasarjojen vaikutukselta.

Tapahtumasarjan eristämistaso   Tapahtumasarjan eristämisen laajuus. On olemassa viisi tapahtumasarjan erisämistasoa: Read Uncommitted, Read Committed, Repeatable Read, Serializable ja Versioning.

Tarkennin   Tietokanta, joka sisältää vähintään yhden taulukon.

Taulukko   Rivien muodostama joukko.

Tavu   Kahdeksan bittiä eli oktetti. Katso myös Oktetti.

Tiedon pituuspuskuri   Puskuri, joka sisältää vastaavan tietopuskurin sisältämän arvon pituuden. Tiedon pituuspuskuriin tallentuvat myös ilmaisimet, esimerkiksi tieto siitä, onko arvon loppumerkkinä NULL.

Tiedostopohjainen ohjain   Ohjain, joka käsittelee suoraan fyysistä tietoa. Tällöin ohjain sisältää tietokantamoduulin ja toimii sekä ohjaimena että tietolähteenä.

Tiedostotietolähde   Tietolähde, jonka yhteystiedot on tallennettu .dsn-tiedostoon.

Tietohakemisto   Katso Luettelo.

Tietokanta   Erillinen tietokokoelma tietokantojen hallintajärjestelmässä (DBMS). Tarkoittaa myös tietokantojen hallintajärjestelmää.

Tietokantamoduuli   Tietokantojen hallintajärjestelmän ohjelmisto, joka jäsentää ja suorittaa SQL-lauseita sekä käyttää fyysistä tietoa.

Tietolähde   Tieto, jota käyttäjä haluaa käyttää, sekä siihen liittyvä käyttöjärjestelmä, tietokantojen hallintajärjestelmä (DBMS) ja mahdollinen verkkoympäristö.

Tietopuskuri   Puskuri, johon siirretään tietoja. Tietopuskurin yhteydessä käytetään usein tiedon pituuspuskuria.

Tietotyyppi   Yksittäisen tiedon tyyppi. ODBC:ssä on määritelty C- ja SQL-tietotyypit. Katso myös tyyppiosoitin.

Tietue   Katso Rivi.

Tila   Kohteen hyvin määritelty toimintatila. Esimerkiksi yhteydellä on seitsemän erilaista tilaa, kuten varaamaton, varattu, yhdistetty ja tietoja odottava. Jotkin toiminnot voidaan suorittaa vain kohteen ollessa tietyssä tilassa. Esimerkiksi yhteys voidaan vapauttaa vain, kun sen tila on “varattu“, mutta ei silloin, kun sen tila on “yhdistetty“.

Tilanmuutos   Kohteen toimintatilan vaihtuminen. ODBC:ssä on tarkat tilanmuutosmääritykset ympäristöille, yhteyksille ja lauseille.

Toiminnallinen muutos   Tiettyjen ohjelman toimintojen ero ohjelmaversioiden ODBC 3.x ja ODBC 2.x välillä. Tämän muutoksen aiheuttaa ympäristömääritteen SQL_ATTR_ODBC_VERSION muuttaminen.

Toimintosarja   Yksi tai useita esikäännettyjä SQL-lauseita, jotka on tallennettu tietokantaan nimettyinä objekteina.

Toimintosarjasarake   Argumentti toimintosarjan kutsussa, toimintosarjan palauttama arvo tai toimintosarjan tulosjoukkoon luoma sarake.

Tulosjoukko   Rivijoukko, joka on luotu suorittamalla SELECT-lause.

Tyyppiosoitin   ODBC-funktiolle välitetty tai sen palauttama kokonaislukuarvo, joka osoittaa sovellusmuuttujan, parametrin tai sarakkeen tietotyypin. ODBC määrittää sekä C- että SQL-tietotyypin tyyppiosoittimia.

Työasemissa käytettävä tietokanta   PC-tietokoneeseen suunniteltu tietokantojen hallintajärjestelmä (DBMS). Useimmiten näillä DBMS-järjestelmillä ei ole itsenäistä tietokantamoduulia, joten niitä on käytettävä tiedostopohjaisella ohjaimella. Näiden ohjaimien tietokantamoduuleissa on yleensä rajoitettu SQL-tuki ja tapahtumasarjatuki. Tällaisia ovat esimerkiksi dBASE, Paradox, Btrieve ja FoxPro.

U

Ulkoliitos   Liitos, joka palauttaa sekä annettua ehtoa vastaavat rivit että ne rivit, jotka eivät vastaa ehtoa. Tällöin ohjelma määrittää vastaamattoman taulukon vastaamattomien rivien kaikkien sarakkeiden arvoksi NULL.

Upotettu SQL   Suoraan ohjelmaan lisätyt SQL-lauseet, jotka on kirjoitettu muulla kielellä, esimerkiksi COBOLilla tai C-kielellä. ODBC ei käytä upotettuja SQL-lauseita. Katso myös Staattinen SQL ja Dynaaminen SQL.

V

Vahvistaa   Tehdä tapahtumasarjan muutokset pysyviksi.

Valmistelu   SQL-lauseen kääntäminen. Käyttösuunnitelma tehdään valmistelemalla SQL-lause.

Vieritettävä kohdistin   Kohdistin, joka voi siirtyä eteen- ja taaksepäin tulosjoukossa.

Viiteavain   Taulukon sarake tai useita sarakkeita, jotka vastaavat toisen taulukon perusavainta.

Välitys   16-bittisten osoitteiden muuntaminen 32-bittiseen muotoon tai päinvastoin, kun 16-bittisiä sovelluksia käytetään 32-bittisten ODBC-ohjainten kanssa.

X

X/Open   Standardeja julkaiseva yritys. Se on erikoistunut SAG-standardien julkaisuun.

Y

Yhteensopivuustaso   Ohjaimen tai tietolähteen tukema erillinen toimintojoukko. ODBC:ssä on määritelty API-yhteensopivuustasot ja SQL-yhteensopivuustasot.

Yhteyksien selaus   Tietolähteiden etsiminen verkosta yhteyden muodostamista varten. Yhteyksien selauksessa voi olla useita vaiheita. Ensin voidaan selata esimerkiksi verkosta palvelimia ja sen jälkeen palvelimesta tietokantoja.

Yhteys   Tietty ohjaimen ja tietolähteen esiintymä.

Yhteyskahva   Osoitin tietorakenteeseen, joka sisältää tietoja yhteydestä.

Yksisuuntainen kohdistin   Kohdistin, jota voi liikuttaa vain eteenpäin tulosjoukossa ja jolla voi noutaa vain yhden rivin kerrallaan. Useimmat relaatiotietokannat tukevat vain yksisuuntaisia kohdistimia.

Ympäristö   Globaali konteksti, jossa käsitellään tietoja. Ympäristöön liittyy kaikenlaisia globaaleja tietoja, kuten kyseisen ympäristön yhteysluettelo.

Ympäristökahva   Kahva, joka osoittaa ympäristötietoja sisältävään tietorakenteeseen.